recursal/SuperWikiNEXT-32B huggingface dataset:
**பிரமசுந்தர முனிவர்** பெருங்கதை இலக்கியத்தில் வரும் கதை மாந்தர்களில் ஒருவர்.  காட்டில் தவம் செய்துகொண்டிருந்தவர். சேடக முனிவருக்குத் தலைமைக் குரு. பிரமசுந்தர முனிவரின் மனைவி **பரம சுந்தரி**. மிருகாபதி காட்டில் பெற்றெடுத்த குழந்தை உதயணனைத் தானும் தன் மனைவியுமாகப் பேணி வளர்த்தவர். 

பிரமசுந்தர முனிவருக்கும் பரமசுந்தரிக்கும் பிறந்த மகன் யூகி. உதயணனும் யூகியும் நண்பர்களாயினர். பிரமசுந்தரரும் சேடக முனிவரும் கற்பித்த கலைகளில் இருவரும் தேர்ச்சி பெற்றனர். இயற்கை அறிவாலும் கற்பித்த செயற்கை அறிவாலும் அவர்கள் மேம்பட்டு விளங்கினர்.

பிரமசுந்தர முனிவர் யானையின் சினத்தை அடக்கி வயப்படுத்தும் மந்திரம் ஒன்றை உதயணனுக்குச் சொல்லிக் கொடுத்தார். மேலும் உதயணனுக்கு இசைப்பயிற்சி அளித்து, இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான **கோடபதி** என்னும் யாழையும் வழங்கினார். உதயணன் அந்த யாழை மீட்டும்போது அக்காட்டிலிருந்த யானைகளும், பிற விலங்குகளும் பறவைகளும் விரும்பிக் கேட்டு அவன் விருப்பப்படி செயல்பட்டன. இதனைக் கண்ட முனிவன் தன் மகன் யூகியையும் உதயணனிடம் ஒப்படைத்து உதயணனுக்கு உயிர்த்துணையாக விளங்கும்படி அறிவுறுத்தினார்.

அடிக்குறிப்பு
-------------

1. ↑  = கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.  முன்னுரை
"ஜான் எஃப். கென்னடி விண்வெளி மையம்" (*John F. Kennedy Space Center* (KSC))  என்பது நாசா-வின் பத்து கள மையங்களுள் ஒன்றானதும் ஏவுதல் மற்றும் ஏவுசுமை முறைவழியாக்க தொகுதிகளுள் ஒன்றானதும் ஆகும். ஐக்கிய அமெரிக்காவின் புளோரிடா மாகாணத்தின் கிழக்கு கடற்கரைப் பகுதியில் அமைந்துள்ள இதன் அருகில்தான் "கேப் கேனவரல் வான் படை நிலையம்" உள்ளது. இவ்விரு நிறுவனங்களின் மேலாண்மையும் ஒருங்கிணைந்து செயல்படுகின்றன; வளங்கள் பங்கீடு மற்றும் மற்றவற்றின் நிலப்பகுதியில் தமது கட்டிடம் மற்றும் ஆய்வகங்கள் அமைத்தல் என ஒருங்கிணைந்து செயல்படுகின்றன.

திசம்பர் 1968-ஆம் ஆண்டிலிருந்து ஐக்கிய அமெரிக்காவின் மானிட விண்பயணங்களுக்கு கென்னடி விண்வெளி மையமே நாசாவின் முதன்மையான ஏவுதளமாக செயல்பட்டு வருகிறது. அப்போலோ, ஸ்கைலேப் மற்றும் விண்ணோடத் திட்டங்களுக்கான ஏவுதல்கள் கென்னடி விண்வெளி மையத்தின் ஏவுதொகுதி-39-இல் நிகழ்த்தப்பெற்றன;  அவ்வித ஏவுதல்களின் மேலாண்மையும் கென்னடி விண்வெளி மையத்தாலேயே மேற்கொள்ளப்பட்டன. ஆரம்பகால அப்போலோ பறத்தல்கள், மற்றும் அனைத்து மெர்க்குரி திட்டம், ஜெமினி திட்ட பறத்தல்களும் கேப் கேனவரெல் வான்படை நிலையத்திலிருந்து மேற்கொள்ளப்பட்டாலும், அத்தகைய ஏவுதல்கள் அனைத்தும் கென்னடி விண்வெளி மையம் மற்றும் அதற்கு முந்தைய அமைப்பான ஏவுதல் செயல்பாடுகள் ஆணையரகத்தால் நிர்வகிக்கப்பட்டன. ஜெமினி திட்டத்தின் நான்காவது ஏவுதலிலிருந்து புளோரிடாவின் நாசா ஏவுதல் கட்டுப்பாட்டு மையமானது, ஏவுதல் நிகழ்த்தப்பட்டவுடன் ஏவூர்தி கட்டுப்பாட்டை ஹூஸ்டனின் திட்ட கட்டுப்பாட்டு மையத்திற்கு மாற்றியளித்துவருகிறது; அதற்கு முன்னர் திட்டத்தின் முழுமையான பறத்தல் கட்டுப்பாடும் புளோரிடா கட்டுப்பாட்டு மையத்திடமே இருந்துவந்தது.

1999-இல் "வாகன ஒருங்குசேர்ப்பு கட்டிடம்" (நடுவில்) - அதன் வலது புறத்தில் "ஏவுதல் கட்டுப்பாட்டு மையம்" சற்றே வெளியே தெரிகிறது. தூரத்தில் ஏவுதிடல்கள் ஏ மற்றும் பி.

மேற்கோள்கள்
-----------

1. ↑  "Kennedy Business Report" (PDF). *Annual Report FY2010*. NASA. பிப்ரவரி 2011. ஆகத்து 22, 2011 அன்று பார்க்கப்பட்டது.
2. ↑  "Kennedy Space Center Implementing NASA's Strategies" (PDF). NASA. 2000. நவம்பர் 5, 2015 அன்று பார்க்கப்பட்டது.
3. ↑  "APPENDIX 10 - GOVERNMENT ORGANIZATIONS SUPPORTING PROJECT MERCURY". *NASA History Program Office*. NASA. நவம்பர் 6, 2015 அன்று பார்க்கப்பட்டது.
4. ↑  "2. PROJECT SUPPORT FROM THE NASA Centers". *MERCURY PROJECT SUMMARY (NASA SP-45)*. NASA. நவம்பர் 6, 2015 அன்று பார்க்கப்பட்டது.
5. ↑  "Mercury Mission Control". NASA. நவம்பர் 6, 2015 அன்று பார்க்கப்பட்டது.
6. ↑  Lipartito, Kenneth; Butler, Orville (2007). *'A History of the Kennedy Space Center*. University Press of Florida. பன்னாட்டுத் தரப்புத்தக எண்:978-0-8130-3069-2. .

உசாத்துணைகள்
------------

* லிபார்டிடோ, கென்னெத் மற்றும் பட்லர், ஆர்வில்.ஆர். "கென்னடி விண்வெளி மையத்தின் வரலாறு (2007)" (A History of the Kennedy Space Center)
* This article incorporates public domain material from websites or documents of the National Aeronautics and Space Administration.

வெளியிணைப்புகள்
---------------

* கென்னடி விண்வெளி மைய இணையதளம் (Kennedy Space Center Web site)
**சர் ராஜா ராதாகாந்தா தேவ் பகதூர் (Sir Raja Radhakanta Deb Bahadur)** (1784 மார்ச், 10 –1867 ஏப்ரல் 19) இவர் ஓர் அறிஞரும் மற்றும் கொல்கத்தா பழமைவாத இந்து சமுதாயத்தின் தலைவராகவும் இருந்தார். சோவபசார் இராச்சியத்தின் மகாராஜா நவகிருட்டிண தேவின் வளர்ப்பு மகனும் வாரிசுமான கோபிமோகன் தேவின் மகனாவார்.

பன்மொழி அறிஞர்
--------------

ஒரு திறமையான அறிஞரான, இராதாகாந்த தேவ், சமசுகிருதம், பாரசீகம் மற்றும் அரபு மொழிகளில் தேர்ச்சி பெற்றிருந்தார். மேலும் இவர், சமசுகிருத மொழி அகராதியான *ஷப்தா கல்பத்ருமா* என்பதை வெளியிட்டார். மற்றொரு சமகால சமசுகிருத அறிஞரும், தாகூர் குடும்பத்தின் வாரிசுமான ஹரகுமார் தாகூர் இவருக்கு *ஷப்தா கல்பத்ருமாவைத்* தொகுக்க உதவினார்.  ஈசுவர் சந்திர குப்தாவின் செய்தித்தாளான சம்பத் பிரபாகர் என்ப்தில் கட்டுரைகளையும் இவர் எழுதினார்.

கல்விப்பணி
----------

இராதாகாந்தா தேவ் எப்போதுமே இந்துக்களிடையே கல்வியை, குறிப்பாக ஆங்கிலக் கல்வியை மேம்படுத்துவதில் குறிப்பிடத்தக்க அக்கறை காட்டினார்; இவர் பெண் கல்வியையும் ஆதரித்தார்.  இராதாகாந்தா தேவ் 1817 இல் கொல்கத்தா பள்ளிப் புத்தகச் சங்கம் மற்றும் 1818 இல் கொல்கத்தா பள்ளிச் சங்கத்தின் நிறுவனம் மற்றும் அதன் செயல்பாடுகளில் தீவிரமாக ஈடுபட்டார். இராதாகாந்தா 1818 ஆம் ஆண்டு நிறுவப்பட்டதிலிருந்து இந்தியச் வேளாண் மற்றும் தோட்டக்கலை சங்கத்தின் தீவிர உறுப்பினராக இருந்தார். 1851ஆம் ஆண்டில் பிரிட்டிசு இந்திய சங்கத்தின் நிறுவனர்-தலைவராக இருந்தார். இவர் இறக்கும் வரை இப்பதவியில் இருந்தார். இவர் கொல்கத்தாவில் இந்துக் கல்லூரியை நிறுவ டேவிட் ஹரேக்கு உதவினார்.

பழமை வாதம்
----------

கல்விக்கான காரணத்திற்காக இவர் பங்களித்த போதிலும், அவர் சமூக பழமைவாதத்தின் பேரிலும் வலுவான ஆதரவாளராக இருந்தார். உடன்கட்டை ஏறல் தனது குடும்பத்தில் நடைமுறையில் இல்லை என்றாலும், அரசாங்கம் அதை ஒழிப்பதைப் பற்றி சிந்தித்தபோது இவர் அந்த வழக்கத்தை பாதுகாக்க முன்வந்தார். 1829 திசம்பரில் வில்லியம் பென்டிங்கு பிரபு இறுதியாக இவ்வழகத்தை ஒழித்தபோது, இராதகாந்தா தேவ், தனது பழமைவாத இந்து நண்பர்களுடன் சேர்ந்து, தர்மசபை (வரது தந்தை கோபி மோகன் தேவ் அவர்களால் நிறுவப்பட்டது) என்ற சமூகத்தின் தலைவராக இருந்தார். மேலும் இந்து சமூகத்தின் மரபுவழி பிரிவு சார்பாக தலைமை ஆளுநருக்கு ஒரு மனுவை வழங்குவதன் மூலம் இந்த நடவடிக்கைக்கு எதிர்ப்பு தெரிவித்தார்.

குறிப்புகள்
-----------

1. 1 2  Kunal Chakrabarti. *Historical Dictionary of the Bengalis*. Scarecrow Press. பக். 154–155. பன்னாட்டுத் தரப்புத்தக எண்:978-0-8108-8024-5.. பார்த்த நாள்: 5 April 2017.
2. 1 2  AF Salahuddin Ahmed (2012). *Banglapedia: National Encyclopedia of Bangladesh*. Asiatic Society of Bangladesh.
3. ↑  Sengupta, Subodh Chandra and Bose, Anjali, p. 611
4. ↑  Indrajit Chaudhuri (2012). "Sangbad Prabhakar". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
5. ↑  AF Salahuddin Ahmed. *Banglapedia: National Encyclopedia of Bangladesh*. Asiatic Society of Bangladesh.
அணஸ்வரா ராஜன் (8 செப்டம்பர் 2002) தமிழ் மற்றும் மலையாள திரையுலகில் பணியாற்றி பெயர்பெற்ற ஓர் இந்திய நடிகை ஆவார். இவர் நடித்த முதல் திரைப்படம் உதாஹரணம் சுஜாதா ஆகும். இவர் க்ளோப் என்ற மலையாள குறும்படம் மூலம் அறிமுகமானார் .இவர் நடித்து வணிக ரீதியாக மிக பெரிய வெற்றிபெற்ற திரைப்படங்கள் , தண்ணீர் மத்தன் தினங்கள் (2019) மற்றும் ஆத்யராத்ரி (2019) மூலம் மேலும் புகழ்பெற்றார். இவர் இவருடன் சக நடிகர் மாத்யூ தாமஸ் உடன் இணைந்து 22வது ஆசியாநெட் திரைப்பட விருதுகள் 2020ல் தண்ணீர் மத்தன் தினங்கள் (2019) என்ற திரைப்படத்தில் கீர்த்தி மற்றும் ஜெய்சன் என்ற கதாபாத்திரங்களில் நடித்ததற்காக சிறந்த நட்சத்திர ஜோடி விருதை பெற்றனர்.

### ஆரம்ப வாழ்க்கை

அணஸ்வரா ராஜன் 8 செப்டம்பர் 2002ல் ராஜன் பையதாகத் மற்றும் உஷா தம்பதியினருக்கு கேரள மாநிலத்திலுள்ள கண்ணூர் மாவட்டத்தில் பிறந்தார். தன்னுடைய 10ஆம் வகுப்பு கல்வியை மேரி உயர்நிலை பள்ளியில் படித்து முடித்து , தற்பொழுது பையனூரிலுள்ள அரசு உயர்நிலை பள்ளியில் படிக்கிறார் .

### திரைப்பயணம்

அனஸ்வரா 2017ல் வெளியான உதாஹரணம் சுஜாதா படத்தில் மஞ்சு வாரியரின் எதிர்த்தெழும் மகள் ஆதிரா கிருஷ்ணன் என்ற கதாபாத்திரத்தின் மூலம் திரையுலகில் கால்பதித்தார். மேலும் சில படங்களில் சிறிய வேடங்களில் தோன்றிய பின்னர் 2019ல் வெளியான தண்ணீர் மத்தன் தினங்கள் என்ற திரைப்படத்தில் முதன் முதலாக கதாநாயகியாக நடித்து வெற்றிபெற்றார். இவர் திரிஷா கதாநாயகியாக நடித்து 2020ல் வெளியாகவுள்ள ராங்கி படத்தின் மூலம் தமிழ் திரையுலகில் தனது கால்தடத்தை பாதிக்கவுள்ளார். அவரது வரவிருக்கும் திட்டங்களில் ‘வாங்கு’ மற்றும் ‘சூப்பர் சரண்யா’ ஆகியவை அடங்கும். ‘வாங்கு’ மார்ச் மாதத்தில் வெளியிட திட்டமிடப்பட்டது, ஆனால் கோவிட் -19 காரணமாக ஒத்திவைக்கப்பட்டது.

### திரைப்படவியல்

#### திரைப்படங்கள்

| வருடம் | தலைப்பு | வேடம் | மொழி | குறிப்புகள் |
| --- | --- | --- | --- | --- |
| 2017 | உதாஹரணம் சுஜாதா | ஆதிரா கிருஷ்ணன் | மலையாளம் | முதல் திரைப்படம் |
| 2019 | எவிடே | சஹானா | மலையாளம் |  |
| 2019 | தண்ணீர் மத்தன் தினங்கள் | கீர்த்தி | மலையாளம் | கதாநாயகியாக முதல் படம் |
| 2019 | மை சாண்டா | மூத்த இஷா   | மலையாளம் | கேமியோ |
| 2019 | ஆதியராத்ரி | ஷாலினி | மலையாளம் |  |
| 2020 | வாங்கு | ரஸியா | மலையாளம் | தயாரிப்பிற்கு பின் |
| 2020 | ராங்கி | சுஷ்மிதா | தமிழ் | படப்பிடிப்பு |
| 2020 | அவியல் |  | மலையாளம் | தயாரிப்பிற்கு பின் |
| 2020 | சூப்பர் சரண்யா | சரண்யா | மலையாளம் | அறிவிக்கப்பட்டது |

#### சின்னத்திரை

| வருடம் | நிகழ்ச்சி | வேடம் |
| --- | --- | --- |
| 2019 | டி5 ஜூனியர் | விருந்தினர் |

குறும்படங்கள்
-------------

* 2015 - க்ளோப் (மலையாளம்)

விருதுகள்
---------

* 22வது ஆசியாநெட் திரைப்பட விருதுகள் 2020 - சிறந்த நட்சத்திர ஜோடி (2019)
* பிலௌர்ஸ் (தொலைக்காட்சி நிறுவனம்) - பிலௌர்ஸ் இந்தியன் திரைப்பட விருதுகள் 2018 - உதாஹரணம் சுஜாதா (2017) விற்காக  சிறந்த குழந்தை நட்சத்திரம் விருது

மேற்கோள்
--------

1.. தி டைம்ஸ் ஆப் இந்தியா 

2. 

3. இந்தியஅப்ரோட்.காம் 

4. தி டைம்ஸ் ஆப் இந்தியா

5.

6. Anaswara upcoming projects include ‘Vaanku’ and ‘Super Saranya’. (English).

பிற இணைப்புகள்
--------------

* யில்
ஒகேனக்கல் வனப்பகுதி
வாணியாறு அணைப்பகுதியை ஒட்டி உள்ள மலைக்காடு
**தருமபுரி மாவட்ட வனவளம்** தருமபுரி மாவட்டம் 1700 சதுர கிலோ மீட்டர் வனக் காப்புக் காடுகளைக் கொண்டுள்ளது, இம்மாவடட்டக் காடுகள் இரண்டு மாநிலங்களான கர்நாடகம், தமிழகம் ஆகியவற்றின் எல்லைகள் சந்திக்கும் பகுதியில் அமைந்துள்ளது. இந்தக் காடுகள் காவிரி, சனத்குமார நதி, வாணியாறு, தென்பெண்ணை ஆறு கம்பையநல்லூர் ஆறு, ஆகிய ஆறுகளுக்கு நீர் பிடிப்புப் பகுதியாக உள்ளன.

நிலவியல்
--------

இம்மாவட்டத்தில் அமைந்துள்ளவை கிழக்குத் தொடர்ச்சி மலைகளாகவும் அதைச்சார்ந்த காடுகளாகவும் உள்ளன. தென்மேற்கு,வடகிழக்கு மழைக்காலங்களில் மழையைப் பெறும் இம்மாவட்டம் சராசரியாக 902.1 மில்லி மீட்டர் மழையைப் பெறுகிறது. தருமபுரி வனக்கோட்டத்திற்கு உட்பட்ட பகுதியாக தருமபுரி சரகம் ஏலகிரி காப்புக் காடு, பென்னாகரம் சரகம் பதனவாடி காப்புக்காடு, பாலக்கோடு சரகம் திருமால்வாடி, ஒகேனக்கல் சரகம் குத்திராயன் காப்புக் காடு ஆகிய பகுதிகள் உள்ளன.

காட்டு வகைகள்
-------------

தருமபுரி மாவட்ட வனங்கள் பெரும்பான்மையும் இலையுதிர் காடுகளாகவே உள்ளன. ஓரிரு இடங்களில் வறண்ட பசுமை மாறாக் காடுகளும் காணப்படுகின்றன. காவிரி ஆற்றங்கரையையொட்டி ஆற்றோரக் காடுகள் அமைந்துள்ளன.

காடுகளில் காணப்படும் தாவரங்கள்
------------------------------

தர்மபுரி காடுகளில் காணக்கூடிய முக்கிய மரங்கள் தேக்கு, சந்தனம், வேம்பு, அசோகு, புளிய மரம், துரிஞ்சை, ஆல், வேலம், நீலகிரி, எட்டி மரம், நாகமரம், அரசு, வில்வம், வெப்பாலை, மூங்கில், கருங்காலி, புங்கம் ஆகிய மரங்களும் வேளிக்காத்தான், வெடத்தாரை, துளசி, மருதாணி, ஆவாரம், நொச்சி, நச்சட்டன் காரை ஆகிய செடிவகைகளும், காட்டுவள்ளிக் கொடி, கட்டுக்கொடி, சுரட்டைக் கொடி, ஊணாங்கொடி ஆகிய கொடிவகைகளும் காணப்படுகின்றன.

உயிரினங்கள்
-----------

இக்காடுகளில் யானை, சிறுத்தை, காட்டுப் பன்றிகள், கரடி, காட்டெருமை, கடமை, புனுகுப்பூனை, நரி, குரங்கு, கீரிப்பிள்ளை, மான், காட்டுப் பன்றி, போன்ற விலங்குகளும், கிளி, குயில், புறா, காடை, கௌதாரி, மயில், காட்டுக் கோழி, பெருங்கழுகு, பருந்து உள்ளிட்ட பறவைகளும், மலைப்பாம்பு, விரியன், நாகப்பாம்பு, பச்சைப் பாம்பு, சாரைப்பாம்பு, ஓணான், அரனை, தேரை, தேள், பச்சோந்தி, மரவட்டை, காட்டுப்பூரான் உள்ளிட்ட ஊர்வணவும் காணப்படுகின்றன.

வன உயிரினங்களில் மிகப் பெரியதான யானை இக்காடுகளில் 150 முதல் 200 வரை காணப்படுகின்றன. கர்நாடக வனப்பகுதிகளில் இருந்து அக்டோபர்-மார்ச் மாதங்களில் யானைகள் இடம் பெயர்ந்து இக்காடுகளுக்கு வலசை வருகின்றன. இதனால் வேளாண்மைக்கு பாதிப்பு ஏற்படுகிறது. மேலும் இவை வலசை போகும்போது தொடர்வண்டி பாதை, தேசிய நெடுஞ்சாலை ஆகியவற்றைக் கடக்கும்போது வாகனங்களில் அடிப்பட்டு இறக்கின்றன.

குறிப்புகள்
-----------

1. ↑  "Rainfall" (PDF). dharmapuri.tn.nic.in/pdf/shb201314.pdf. 2017-05-17 அன்று மூலம் (PDF) பரணிடப்பட்டது. 13 ஆகத்து 2016 அன்று பார்க்கப்பட்டது.
2. ↑  "காட்டுத் தீயை தடுக்க தீ தடுப்பு கோடு கோடைக்கு முன்பாக வனத்துறை தீவிரம்". *தி இந்து*: 5. பெப்ரவரி 2017. doi:22.
3. ↑  இரா இராமக்கிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம்தமிழர் பதிப்பகம். பக். 117- 120.
4. ↑  "உலக யானைகள் தின விழாவையொட்டி தருமபுரியில் கலை இலக்கிய போட்டி:வெற்றி பெற்ற மாணவர்களுக்கு பரிசு". tamil.worldtvnews.co. 13 ஆகத்து 2016. 13 ஆகத்து 2016 அன்று பார்க்கப்பட்டது.
[*தொடர்பிழந்த இணைப்பு*]
5. ↑  "தர்மபுரியில் யானைகள் அட்டகாசம்!". ஜன்னல். 21 மார்ச் 2015. 13 ஆகத்து 2016 அன்று பார்க்கப்பட்டது.
[*தொடர்பிழந்த இணைப்பு*]
**தருமபுரி சீதாராமதாச ஆஞ்சநேயர் கோயில்** என்பது தர்மபுரி மாவட்டம், தருமபுரி நகரில் அரியரநாதர் கோயில் தெருவில் உள்ள ஒரு கோயிலாகும்.

கோயில் வரலாறு
-------------

இக்கோயில் சுமார் நானூறு ஆண்டுகளுக்கு முன்பு கம்பைநல்லூர் மிட்டார் மரபினரால் கட்டப்பட்டு, அவர்களது குடும்பத்தினரால் பராமரிக்கப்பட்டு வருகிறது. ஆந்திர மாநிலம் பத்ராசலத்தில் பக்த இராமதாசர் கட்டிய கோயிலையடுத்து சிறப்பான கோயிலாக இக்கோயில் கருதப்படுகிறது. இக்கோயிலுக்கு வெளி மாவட்டங்களிலிருந்தும் கர்நாடக மாநிலத்திலிருந்தும் பக்தர்கள் வழிபாட்டுக்காக வருகின்றனர்.

கோயிலமைப்பு
-----------

இக்கோயில் திருவுண்ணாழி, மகாமண்டபம் ஆகியவற்றைக் கொண்டு ஒரு திருச்சுற்றுகொண்ட கோயிலாகும். திருவுண்ணாழியில் சிறுமேடையில் இராமர், சீதை ஆகியோர் அமர்ந்த நிலையில் இருக்க இராமனின் ஒரு கை அபய முத்திரையுடனும் மறுகை சீதையை அணைத்தும் உள்ளது. சீதை ஒரு கையில் தாமரை மலரை ஏந்தியும் இன்னொரு கையை தொங்கவிட்டபடியும் உள்ள வடிவில் உள்ளார். சீதாராமரின் காலடியில் அனுமான் வணங்கிய நிலையில் நின்றக் கோலத்தில் உள்ளார்.

மேற்கோள்கள்
-----------

1. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 126.
**அணில்டா தாமசு** *(Anilda Thomas)* ஓர் இந்திய ஓட்டப்பந்தய வீராங்கணை ஆவார். 1993 ஆம் ஆண்டு மே மாதம் 6 இல் பிறந்த  அணில்டா தாமசு 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில் 4 X 400 மீட்டர் தொடர் ஓட்டப்போட்டியில் இந்தியாவின் சார்பில் ஓடுவதற்கு இவர் தகுதி பெற்றார்.

தாமசுடன், நிர்மலா செரோன், எம்.ஆர்.பூவம்மா, டின்ட்டு லூக்கா ஆகியோர் மகளிர் 4 × 400 மீட்டர் பந்தயப் பிரிவில் ஒலிம்பிக் போட்டியில் ஓடுவதற்காக இந்திய அணி சார்பில் தகுதி பெற்றனர். சூலை 2016 இல் பெங்களுரில் நடைபெற்ற போட்டியில் பந்தய தூரத்தை இவர்கள் 3:27.88 நிமிடத்தில் கடந்து இத்தகுதியைப் பெற்றனர். ஒலிம்பிக் போட்டிக்கு தகுதி பெற்ற முதல் 16 அணிகளுக்குள் 12 ஆவது சிறந்த அணியாகக் இந்திய அணி கருதப்பட்டது

மேற்கோள்கள்
-----------

1. ↑  "THOMAS Anilda - Olympic Athletics". Rio 2016. 17 ஆகஸ்ட் 2016 அன்று மூலம் பரணிடப்பட்டது. 12 August 2016 அன்று பார்க்கப்பட்டது. "காப்பகப்படுத்தப்பட்ட நகல்". 2016-08-17 அன்று மூலம் பரணிடப்பட்டது. 2016-08-23 அன்று பார்க்கப்பட்டது.
2. ↑  Ninan, Susan (13 July 2016). "Indian men's, women's 4x400 relay teams seal Rio spots". *ESPN.in*.. பார்த்த நாள்: 10 August 2016.
3. ↑  Ninan, Susan (11 July 2016). "4x400 women's relay team a strong medal hope: Usha". *ESPN.in*.. பார்த்த நாள்: 10 August 2016.
**ஆரணி கோதண்டராமர் வீரஆஞ்சநேயர் கோயில்** தமிழ்நாட்டில் திருவண்ணாமலை மாவட்டம், ஆரணி என்னும் ஊரில் அமைந்துள்ள ராமர் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீ கோதண்டராமர், ஸ்ரீ சீதா சன்னதிகளும், லட்சுமணர், ஆஞ்சநேயர், சக்கரத்தாழ்வார், ராதாருக்மணி, வேணுகோபால, ஆஞ்சநேயர் ஆலயம் (தனி) உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. பங்குனி மாதம் ஸ்ரீராமநவமி முக்கிய திருவிழாவாக நடைபெறுகிறது. கார்த்திகை மாதம் விஷ்ணு தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வெண்கழுத்துக் காக்கை** அல்லது சுவாகிலி மொழியில் **குங்குரு** என்று அழைக்கப்படும் காக்கை அண்டங்காக்கையைப் போல் கரிய பெரிய காக்கை. இதன் கழுத்திலும், தோள் தொண்டைப் பகுதியிலும் வெண்ணிறப் பட்டை உண்டு. இதன் அலகு தடித்து இருக்கும். அலகின் நுனியிலும் வெண்ணிறம் உண்டு. குங்குரு ஏறத்தாழ 50-54 செமீ நீளம் உடைய பறவை. இது பறக்கும் பொழுது இறக்கை அடிப்பதால் உசு உசு என்று ஒலி எழுப்புகின்றது. இப்பறவையின் அறிவியற் பெயர் *கோர்வசு ஆல்பிக்கோலிசு* Corvus albicollis *என்பதாகும்.*

உலகில் வாழிடப் பரப்பு. கிழக்கு, தெற்கு ஆப்பிரிக்காவில் மட்டுமே காணப்படுகின்றது
இது பெரும்பாலும் கிழக்கு, தென் ஆப்பிரிக்காவில் திறந்த புல் வெளிகளிலும், மலைகளிலும் காணப்படுகின்றது. பெரும்பாலும் கிழக்கு தென் ஆப்பிரிக்க மலைப்பகுதிகளில் காணப்படுவதால் இதனை வெண்கழுத்து மலை காக்கை என்றும் கூறலாம். மலைகளில் 4600 மீ உயரம் வரையிலும் காணப்படுகின்றது. இதன் இறைச்சியில் ஒரு நச்சுத் தன்மை உள்ளதால் இப்பறவை உண்ணப்படுவதில்லை என்று கிழக்கு ஆப்பிரிக்காவின் மக்கள் கூறுகின்றனர்.

இப்பறவை எல்லாம் உண்ணிகள் வகையைச் சேர்ந்தது. விதை, தானியம், நிலக்கடலை, மற்றும் இறந்த விலங்குகள் பூச்சிகள், சிறு ஊர்வன ஆகிய யாவற்றையும் உண்ணும். ஆமைகளையும் உண்ணும் என்று சிலர் கூறுகின்றார்கள்.

இதன் கூடுகள் பெரும்பாலும், உயரமான பாறைகளின் இடுக்குகளில் இருக்கும், ஆனால் சில நேரங்களில் இதன் கூடுகள் மரத்திலும் இருக்கும். கூட்டில் வழக்கமாக 3-5 முட்டைகள் இடும்.

இதன் கூவல் அண்டங்காக்கை போல இருந்தாலும் சற்று வேறாக ஒலிக்கும். காற்றொலி அதிகமாக இருக்கும்.

ஒளிப்பட இணைப்புகள்
------------------

* வெண்கழுத்து காக்கை

நிகழ்பட இணைப்புகள்
------------------

* வெண்கழுத்துக் காக்கை பற்றிய நிகழ்படங்கள் பறவை பற்றிய இணையத் திரட்டி (Internet Bird Collection) பக்கத்தில்.

மேற்கோள்களும் குறிப்புகளும்
---------------------------

1. ↑  பயனர் செ.இரா. செல்வகுமார் தான்சானிய சஃவாரி வழிகாட்டிகள் கூறக்கேட்டது, பெப்ரவரி, 2009

* BirdLife International (2004). *Corvus albicollis*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 12 May 2006. Database entry includes justification for why this species is of least concern
**கலப்பு கந்தகச்சுழற்சி** *(Hybrid sulfur cycle)* என்பது ஐதரசன் உற்பத்திக்காக பயன்படுத்தப்படும் ஓர் இரு-படி நீர்-பிளக்கும் செயல்முறை ஆகும். கந்தகத்தை ஆக்சிசனேற்றம் மற்றும் ஒடுக்கம் செய்வது என்ற செயல்களின் அடிப்படையில் கலப்பு கந்தகச்சுழற்சியை கலப்பு வெப்பவேதியியல் சுழற்சி என்று வகைப்படுத்துகிறார்கள். ஏனெனில் இச்சுழற்சியில் நிகழும் இரண்டு படிநிலைகளில் ஒன்று வெப்பவேதியியல் வினைக்குப் பதிலாக மின்வேதியியல் வினையைப் பயன்படுத்துகிறது. எஞ்சியிருக்கும் மற்றொரு வெப்பவேதியியல் படிநிலை கந்தகம்-அயோடின் சுழற்சி என்ற மூன்று படிநிலை ஐதரசன் உற்பத்தி முறையுடன் பகிர்ந்து கொள்ளப்படுகிறது. 

கலப்பு கந்தகச்சுழற்சி செயல்முறை 1970 களில் முன்மொழியப்பட்டு மேம்படுத்தப்பட்டது. தொடக்கத்தில் வெசுட்டிங்கவுசு மின் நிறுவனம் இந்நடவடிக்கையை மேற்கொண்ட காரணத்தினால் வெசுட்டிங்கவுசு சுழற்சி என்றும் இச்செயல்முறை அறியப்படுகிறது. தற்போதைய அபிவிருத்தி முயற்சிகள் அமெரிக்காவின் சவான்னா ஆறு தேசிய ஆய்வகத்தால் வழிநடத்தப்படுகின்றன.

செயல்முறை விளக்கம்
------------------

கலப்பு கந்தகச்சுழற்சி செயல்முறையின் இரண்டு படிநிலை வினைகளும் கீழே விளக்கப்படுகின்றன :

1. H2SO4*(நீரிய)* → H2O*(வா)* + SO2*(வா)* + ½ O2*வா)* (வெப்பவேதியியல், வெப்பம் > 800 °செல்சியசு)
2. SO2*(நீரிய)* + 2 H2O*(நீ)* → H2SO4*(நீரிய)* + H2*(வா)* (மின்வேதியியல், வெப்பம் = 80-120 °செல்சியசு)

**நிகர வினை** H2O*(நீ)* → H2*(வா)* + ½ O2*(வா)*.
மின்னாற்பகுப்பியின் நேர்மின்வாயை முனைவழிக்க கந்தக டை ஆக்சைடு செயல்படுகிறது. இதன்விளைவாக மீளக்கூடிய மின்வாய் அழுத்தத்தில் குறிப்பிடத்தச்க்க அளவு ஒரு குறைவு ஏற்படுகிறது. எனவே தேவைப்படும் மின்சக்தி தேவையும் கணிசமான அளவு குறைகிறது. இரண்டாவது வினைக்கு தேவையான மின்கல அழுத்தத்த தரநிலை அளவு 298.15 கெல்வின் வெப்பநிலையில் -0.158 வோல்ட்டு ஆகும். இதே வெப்பநிலையில் நேர்மின்முனையில் ஆக்சிசனை வெளியிடும் நீரின் மின்னாற்பகுப்பு வினையுடன் ஒப்பிடும்போது அங்கு மின்னழுத்தம் -1.229 வோல்ட்டு ஆகும் .

இவற்றையும் காண்க
----------------

* தாமிர-குளோரின் சுழற்சி
* துத்தநாகம்-துத்தநாக ஆக்சைடு சுழற்சி

மேற்கோள்கள்
-----------

1. ↑  Lee E. Brecher and Christopher K. Wu, "Electrolytic decomposition of water", Westinghouse Electric Corp. Patent 3,888,750, June 10, 1975.
2. ↑  Maximilian B. Gorensek & William A. Summers.  Hybrid Sulfur flowsheets using PEM electrolysis and a bayonet decomposition reactor. *Int. J. Hydrogen Energy*. 2008;34(9):4097–4114. எஆசு:10.1016/j.ijhydene.2008.06.049.
3. ↑  Maximilian B. Gorensek, John A. Staser, Thomas G. Stanford & John W. Weidner.  A thermodynamic analysis of the SO2/H2SO4 system in SO2-depolarized electrolysis. *Int. J. Hydrogen Energy*. 2009;34(15):6089–6095. எஆசு:10.1016/j.ijhydene.2009.06.020.

புற இணைப்புகள்
--------------

* H2 formation by zinc hydrolysis in a hot wall aerosol flow reactor
**கும்பகோணம் மகாமகம் 2016 சிறப்பு மலர்**, 2016 மகாமகத்தின்போது இந்து சமய அறநிலையத்துறை வெளியிட்டுள்ள நூலாகும்.

அமைப்பு
-------

தமிழக முதலமைச்சரின் வாழ்த்துச்செய்தி, ஆதீனங்களின் ஆசியுரைகள், திரு வி.க. உ. வே. சாமிநாதையர், கிருபானந்தவாரியார் சுவாமிகள், தொ. மு. பாஸ்கர தொண்டைமான், மா.இராசமாணிக்கனார் போன்றோரின் பதிவுகள், மகாமகம், கும்ப்கோணம் தொடர்பான கட்டுரைகள் காணப்படுகின்றன. கவின் கலைக்கல்லூரி மாணவர்களின் கலை ஓவியங்கள் உள்ளிட்ட பல பதிவுகள் மலருக்கு அணி சேர்க்கின்றன. மதுரை மீனாட்சிசுந்தரேசுவரர், சுவாமிமலை சுவாமிநாத சுவாமி, திருநாகேஸ்வரம் ஒப்பிலியப்பன், நெல்லையப்பர், பார்த்தசாரதி, ஸ்ரீரங்கம் நம்பெருமான், அருணாசலேஸ்வரர் ஆகிய இறைவனின் உற்சவமூர்த்திகளின் வண்ணப்படங்கள் உள்ளன.

உசாத்துணை
---------

'கும்பகோணம் மகாமகம் 2016 சிறப்பு மலர்', நூல், (2016; இந்து சமய அறநிலையத்துறை)

இவற்றையும் பார்க்க
------------------

* மகாமகம்
* கும்பகோணம் மகாமக குளம்
* மகாமகக்குளக் கோயில்கள்

மேற்கோள்கள்
-----------

1. ↑  மகாமக விழா சிறப்பு மலர் பக்தர்கள் பங்கேற்க வாய்ப்பு, தினமலர் 27 டிசம்பர் 2015
2. ↑  மகாமக சிறப்பு மலர் வெளியீடு, தினமணி, 20 பிப்ரவரி 2016
**டாக்டர் என். ஜி. பி. கலை அறிவியல் கல்லூரி** (*Dr. N.G.P. Arts and Science College*) என்பது கோவை மருத்துவ மைய ஆராய்ச்சி மற்றும் கல்வி அறக்கட்டளை (KMCRET) அமைப்பினால் 1990ஆம் ஆண்டில் நிறுவப்பட்ட சுயநிதி கல்லூரியாகும்.

அறிமுகம்
--------

கோயம்புத்தூர் மாவட்டம் கலப்பட்டியில் உள்ள ஒரு கிராமப்புறத்தில் இந்த சுயநிதி கலை அறிவியல் கல்லூரி தொடங்கப்பட்டது. கோயம்புத்தூர், பாரதியார் பல்கலைக்கழகத்தின் இணைவு பெற்ற கல்லூரியாக இது செயல்படுகிறது. புது தில்லி, பல்கலைக்கழக மானியக் குழுவின் 2 (எஃப்) மற்றும் 12 (பி) பிரிவின் கீழ் அங்கீகாரம் பெற்றுள்ளது. பல்கலைக்கழக இணைவுப் பெற்றக் கல்லூரியாக துவங்கப்பட்ட இக்கல்லூரி, 2015-16 கல்வியாண்டிலிருந்து தன்னாட்சிக் கல்லூரியாக செயல்படுகிறது. மார்ச் 17, 2016 அன்று பெங்களூர் தேசிய தர மதிப்பீட்டு குழுவின் 3.17/4 தரப் புள்ளிகளுடன் "ஏ" (A) தரக் கல்லூரியாக செயல்படுகிறது. இந்த கல்லூரிக்கு 2022-ல் மறுசுழற்சி ஆய்வின் போது அதிக தரப்புள்ளிகள் வழங்கியது.

படிப்புகள்
----------

இக்கல்லூரியில் இளங்கலையிலில் வணிகவியல், வணிகவியல் நிறுவனச்செயலாண்மை ஆகியப் பாடங்களும் முதுகலை, முதுநிலை மற்றும் ஆராய்ச்சி படிப்புகள் என 32 பிரிவுகளில் பட்ட பட்ட மேற்படிப்பில் பாடங்கள் வழங்கப்பட்டு வருகின்றன.

சான்றுகள்
---------

1. ↑  [http:// www.drngpasc.ac.in]
2. ↑
3. ↑
4. ↑  www.ugc.ac.in
5. ↑
**கலவை கரிவரதராஜபெருமாள் கோயில்** தமிழ்நாட்டில் வேலூர் மாவட்டம், கலவை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரிவரதராஜபெருமாள், பெருந்தேவி தாயார் சன்னதிகளும், ஆண்டாள், ஆஞ்சநேயர், நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. நவராத்திரி மாதம் முக்கிய திருவிழா நடைபெறுகிறது. கிருஷ்ணஜெயந்தி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பாகுலாகி ஆறு** (*Bakulahi River*, இந்தி: बकुलाही नदी, உருது: باکلاهی) என்பது இந்திய நாட்டின் உத்திரப் பிரதேச மாநிலத்தில் இருக்கும்  ரேபரேலி மாவடத்தில் பாரத்பூர் ஏரியில் தோன்றுகிற ஒரு ஆறாகும். இந்நதியின் கரையெங்கும் விவசாய நிலப்பகுதி மிகுதியாகவும் மக்கள் அடர்த்தி அதிகமாகவும் காணப்படுகிறத

வரலாறு
------

பாகுலாகி ஆறு மிகப்பழமையான ஒரு ஆறாகும். வேதங்களிலும் பண்டைய இதிகாசங்களான இராமாயணம் மற்றும் மகாபாரத்திலும் இந்நதியைப் பற்றிய குறிப்புகள் உள்ளன. பண்டைய காலத்திலும் வரலாற்றிலும் பால்குனி என்றழைக்கப்பட்ட இந்நதி தற்பொழுது பாகுலாகி ஆறு என்று அழைக்கப்படுகிறது. இந்த ஆற்றில் அதிகமாக மணலும் கூழாங்கற்களும் காணப்படுவதால் பாலுகினி  என்ற பெயராலும் அழைக்கப்படுகிறது.

தோற்றம்
-------

பாரத்பூர் ஏரியில் தோன்றுகிற இந்நதி உத்திரப் பிரதேச மாநிலத்தில் இருக்கும் ரேபரேலி மாவடத்திற்கும் பிரத்தாப்புகர் மாவடத்திற்கும் இடையில் பாய்ந்து, மந்தாட்டா வட்டம் காயூர்னி கிராமத்தில் கோமதியாற்றின் துணை ஆறான சாய் நதியில் கலக்கிறது.

மேற்கோள்கள்
-----------

விக்கிமீடியா பொதுவகத்தில்,  
 ***பாகுலாகி ஆறு***   
என்பதின் ஊடகங்கள் உள்ளன. 


1. ↑  "संसद में गूंजी थी बकुलाही की धारा" (in Hindi). *Jagran*. May 12, 2012. .
2. ↑  "Location: Policy Level". *Tarun Bharat Sangh*. .
3. ↑  सो अपश्यत राम तीर्थम् च नदी बालकुनी तथा बरूठी,गोमती चैव भीमशालम् वनम् तथा।
4. ↑  "Some physicochemical characteristics of River Bakulahi within Pratapgarh District" (PDF). Connect Journals. 2012-06-15.
5. ↑  "‘राज और समाज’ का साझा प्रयास: बकुलाही पुनरोद्धार" (in Hindi). *Hindi.IndiaWaterPortal.org*. 29 July 2014. Archived from the original on 8 ஆகஸ்ட் 2014. .
**அந்தராங் பாலின சுகாதார தகவல் கலைக்கூடம்** (*Antarang – Sex Health Information Art Gallery*) என்பது **அந்தராங் அருங்காட்சியகம்** என்றும் அழைக்கப்படுகிறது. இது மனித உடல், பாலியல் மற்றும் எயிட்சு பற்றி இளைஞர்களுக்கும் முதியவர்களுக்கும் கற்பிப்பதற்காக அர்ப்பணிக்கப்பட்டது. தெற்காசியாவிலேயே உள்ள இந்த வகையான அருங்காட்சியகம் இதுவாகும். எயிட்சு நோயாளிகள் அதிகரித்ததைத் தொடர்ந்து பெருநகர மும்பை மாநகராட்சி மற்றும் மும்பை மாவட்ட எயிட்சு கட்டுப்பாட்டுச் சங்கம் & மருத்துவர் பிரகாஷ் சாரங் ஆகியோரின் கூட்டு முயற்சியின் விளைவாக 2002ஆம் ஆண்டு மும்பையில் இந்த அருங்காட்சியகம் நிறுவப்பட்டது. 2008ஆம் ஆண்டில், இந்த அருங்காட்சியகத்தினை சுற்றுலா நகரமான கோவாவுக்கு மாற்றத் திட்டமிடப்பட்டது, அங்கு சாரங் தனது பணிக்கு நல்ல வரவேற்பு கிடைக்கும் என்று நம்பினார். இருப்பினும், 2013ன் நிலவரப்படி, அது இன்னும் திறக்க வாய்ப்பில்லாமல் உள்ளது.

இந்த அருங்காட்சியகத்தின் சேகரிப்பில் இனப்பெருக்க செயல்முறையின் காட்சி, பாதுகாப்பான பாலுறவு முட்டுகள் மற்றும் பால்வினை நோய்களின் பல முழுமையான படங்கள் உள்ளன. கூடுதலாக, 20 சிற்பங்கள் கண்காட்சியின் ஒரு பகுதியாகவும் உள்ளன. இவை பார்வையாளர்களுக்கு மனித வடிவம், உடலுறவு மற்றும் எயிட்சு பற்றிக் கற்பிக்கின்றன. அருங்காட்சியகம் உள்ளூர் குழுக்களுக்கு பாலியல் கல்வியினைக் கற்பித்து வருகின்றது. இதன் வழக்கமான வாடிக்கையாளர்கள் விபச்சாரிகள் மற்றும் அவர்களின் வாடிக்கையாளர்கள் ஆவர்.

மேற்கோள்கள்
-----------

1. ↑  Coelho, Alicia (2008-07-30). "Shut in Mumbai, sex museum heads to Goa". *Mid Day*.. பார்த்த நாள்: 2012-01-17.
2. ↑  Desai, Geeta (2013-08-27). "India's only sex museum: BMC opens it, shuts it and forgets it". *DNA*.. பார்த்த நாள்: 2019-06-05.
**வசிட் கவர்னரேட்** அல்லது **வசிட் மாகாணம்** (*Wasit Governorate* அரபு மொழி: واسط‎ ) என்பது கிழக்கு ஈராக்கில் உள்ள ஒரு மாகாணம் ஆகும். இது பாக்தாத்தின் தென் கிழக்கே ஈரானின் எல்லையை ஒட்டி உள்ளது. 1976 க்கு முன்பு இது குட் மாகாணம் என்று அழைக்கப்பட்டது. மாகாணத்தின் தலைநகராக அல் குட் நகர் உள்ளது. பிற முக்கிய நகங்களாக அல்-ஹை மற்றும் அல்-சுவைரா ஆகியவை உள்ளன. மாகாணத்தின் ஷுவேஜா, அல்-அட்டாரியா மற்றும் ஹோர் ஆல்டெல்ம்ஜ் ஆகிய பகுதிகளில் மெசொப்பொத்தேமியாவின் சதுப்பு நிலங்கள் உள்ளன. பாக்தாத் மற்றும் பாஸ்ரா இடையேயான நடுப்பகுதியில் டைக்ரிசை ஒட்டி முந்தைய நகரமான வசிட் அமைந்திருந்தது. அதன் பெயரானது "மைய்ய" என்ற பொருள் கொண்ட அரபுச் சொல்லிலிருந்து தோன்றியது. டைக்ரிஸ் ஆற்று தன் போக்கை மாற்றிக்கொண்ட பின்னர் வசிட் நகரம் கைவிடப்பட்டது.

வரலாறு
------

பண்டைய சுமேரிய நகர மாநிலமான டெர் நகரானது பத்ரா நகருக்கு அருகில் அமைந்துள்ளது.

ஈரான்-ஈராக் போரில், குறிப்பாக மார்ஷஸ் போரில் மாகாணமானது கடும் போரை சந்தித்தது.

2004 ஈராக் வசந்தகால சண்டையின் போது, மஹ்தி இராணுவம் தோற்கடிக்கப்படுவதற்கு முன்பாக ஏப்ரல் 6 முதல் ஏப்ரல் 16 வரை தலைநகர் குட் நகரை மஹ்தி இராணுவம் தனது கட்டுப்பாட்டில் கொஞ்சகாலம் வைத்திருந்தது.

மக்கள் வகைப்பாடு
----------------

மாகாண மக்கள் தொகை சுமார் 1,450,000 ஆகும். இதில் பெரும்பான்மையானவர்கள் சியா அரேபியர்கள் ஆவர். சதுப்பு நிலப்பகுதியானது பாரம்பரியமாக சதுப்புநில அரேபியர்களின் தாயகமாக உள்ளது. கிழக்கு நகரங்களான பத்ரா மற்றும் ஜாசனிலும் ஃபெய்லி குர்துகள் உள்ளனர். குட்டிற்கு கிழக்கே சிறிய அளவில் லூரிஷ் சமூகத்தினர் உள்ளனர். 

2007 ஆண்டு நிலவரப்படி, வேலையின்மை விகிதம் 10% மற்றும் வறுமை விகிதம் 35% என்று உள்ளது.

மாகாண அரசு
----------

* ஆளுநர்: மாலிக் கலஃப்
* துணை ஆளுநர்: அகமது அப்து சலாம்

### மாவட்டங்கள்

* அல்-அஜீசியா
* பத்ரா
* அல்-ஹை
* குட்
* நுமனியா
* சுவைரா

குறிப்புகள்
-----------

1. 1 2  "Wassit Governorate Profile" (PDF). *NGO Coordination Committee for Iraq (NCCI)*. December 2015. 27 ஜனவரி 2016 அன்று மூலம் (PDF) பரணிடப்பட்டது. 30 April 2017 அன்று பார்க்கப்பட்டது.
2. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.
3. ↑  Mohammed, Layla (1 February 2015). "New governor of Wasit assumes responsibility". *Iraqi News*. 30 April 2017 அன்று பார்க்கப்பட்டது.
4. ↑  Bullinger, James (November 2006). "Al-Aziziyah Primary Healthcare Clinic Opening Holds Hope for Iraqi People" (PDF). 8 October 2007 அன்று மூலம் (PDF) பரணிடப்பட்டது. 23 August 2019 அன்று பார்க்கப்பட்டது.


| * பா
* உ
* தொ
ஈராக்கின் மாகாணங்கள் |
| --- |
| 
* அன்பார்
* பாபில்
* பாக்தாத்
* பாஸ்ரா
* தி கார்
* தியாலா
* தோஹுக்
* அர்பில்
* ஹலாப்ஜா
* கர்பலா
* கிர்குக்
* மேசான்
* முத்தன்னா
* நஜாப்
* நீனவா
* காதிசிய
* சலடின்
* சுலைமானியா
* வசிட்

 | Flag of Iraq |
**கலப்புலோகம் 20** *(Alloy 20)* என்பது நிக்கல்-குரோமியம்-மாலிப்டினம் உலோகங்களை இணைத்து உருவாக்கப்படும் ஒரு கலப்புலோகமாகும். கந்தக அமிலம் அரித்தலுக்கு எதிரான பயன்பாட்டிற்காக இக்கலப்புலோகம் உருவாக்கப்பட்டது. வேதியியல், உணவு, மருந்து, மின் உற்பத்தி, நெகிழி தொழில்துறை போன்ற பிரிவுகளிலும் இந்த அரிப்பு எதிர்க்கும் பண்புக்காக கலப்புலோகம் 20 பயன்படுகிறது. குழிப்பு மற்ரும் குளோரைடு அயனி அரிப்பு மற்றும் தாமிரத்தின் இருப்பு போன்ற காரணங்களால் இது கந்தக அமிலத்திடமிருந்து காக்கிறது. கலப்புலோகம் 20 ஒரு துருப்பிடிக்காத எஃகு அல்ல என்றாலும் பெரும்பாலும் அழுத்த அரிமான பிளவு பிரச்சினைகளைத் தீர்க்க பயன்படுத்தப்படுகிறது. இதற்கு 316எல் எஃகுடன் இது பயன்படுத்தப்படுகிறது. 

கார்பென்டர் 20 என்ற பெயராலும் கலப்புலோகம் 20 அழைக்கப்படுகிறது. வர்ப்புரு வேறுபாட்டு வகைகள் சி.என்7.எம் என அழைக்கப்படுகின்றன.

இயைபு
-----

* நிக்கல், 32.5–35%
* குரோமியம், 19–21%
* கார்பன், 0.06% அதிகபட்சம்
* செப்பு, 3–4%
* மாலிப்டினம், 2–3%
* மாங்கனீசு, 2% அதிகபட்சம்
* சிலிக்கன், 1.0% maximum
* நையோபியம், (8.0 X C), 1% அதிகபட்சம்
* இரும்பு, 31–44% (எஞ்சியது)

பிற பெயர்கள்
------------

* யு.என்.எசு எண்8020
* தின் 2.4660.
* சி.என்7.எம்
* கார்பென்டர் 20 சிபி 3டி.எம்
* ஏ.எல் 20டி.எம்
* கார்லசன் அல்லாய் C20டி.எம்
* நிக்கல்வாக் 23டி.எம்
* நிக்ரோபர் 3620 NbTM

தனிக்குறிப்புகள்
----------------

ஏ.எசு.டி.எம் பி729, பி464, பி366, பி463, பி473, பி462

ஏ.எசு.எம்.இ எசுபி729, எசுபி464, எசுபி366, எசுபி473, எசு462

ஏ.என்.எசு.ஐ / ஏ.எசு.டி.எம் ஏ555-79

இ.என் 2.4660

யு.என்.எசு என்08020

வொர்க்சிடாப் 2.4660

மேற்கோள்கள்
-----------

1. 1 2
2. ↑  "Carpenter 20 Wire, 30 Mesh Screen Data Sheet". 2007-09-25 அன்று மூலம் பரணிடப்பட்டது. 2017-01-14 அன்று பார்க்கப்பட்டது.
3. 1 2 3  "Alloy 20". *Jain Steels Corporation*. Jain Steels Corporation. 10 April 2013 அன்று பார்க்கப்பட்டது.
**அந்தப்புரா** (*Andapura*) என்பது இந்தியாவின் தென் மாநிலமான கர்நாடகாத்தில் உள்ள ஒரு சிற்றூர் ஆகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது. 2011 மக்கள் தொகை கணக்கெடுப்பின்படி, இதன் மக்கள் தொகை 1,769 ஆகும்.

அமைவிடம்
--------

இந்த ஊரானது மாநில தலைநகரான பெங்களூரில் இருந்து 38 கிலோமீட்டர் தொலைவிலும், ஆனேகலில் இருந்து 38 கிலோமீட்டர் தொலைவிலும் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 104.56 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 524 வீடுகள் உள்ளன. கிராமத்தின் மொத்த மக்கள் தொகையானது 1,769 ஆகும். இதில் பெண்களின் எண்ணிக்கை 818 என்றும், ஆண்களின் எண்ணிக்கை 951 என்றும் உள்ளது. கல்வியறிவு பெற்றவர்கள் விகிதம் 65.91% ஆகும். இதில் ஆண்களின் எழுத்தறிவு விகிதம் 68.66% என்றும், பெண்களின் எழுத்தறிவு விகிதம் 62.71% என்றும் உள்ளது.

மேற்கோள்கள்
-----------

1. ↑  "Census 2011, Andapura Doddakere village Data".
2. ↑  "Andapura Village in Anekal (Bangalore) Karnataka - villageinfo.in". *villageinfo.in*. 2023-07-01 அன்று பார்க்கப்பட்டது.
தமிழ் இலக்கணத்தில் **மழபுல வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். பகை நாட்டின் மீது படையெடுத்துச் செல்லும் வேந்தர், தாம் வெற்றி பெறும்போது தோல்வியுற்ற நாட்டின் செல்வங்களைக் கொள்ளை கொள்வர். இதனைப் பொருளாகக் கொண்டதே "மழபுல வஞ்சி" எனும் இத்துறை.

விளக்கப் பாடல்கள்
-----------------

இதனை விளக்க, பகைவருடைய நாட்டை வென்ற வீரர் கொள்ளையிட்டு அவர்களது இல்லங்களில் வளம் இல்லை எனும்படி செய்வது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*கூடார்முனை கொள்ளைசாற்றி"*
*வீடுஅறக்கவர்ந்த வினைமொழிந்தன்று*
இதனை விளக்கும் இலக்கணப் பாடல் 

*களமர் கதிர்மணி காலேகம் செம்பொன்*
*வளமனை பாழாக வாரிக் - கொளல்மலிந்து*
*கண்ஆர் சிலையார் கவர்ந்தார் கழல்வேந்தன்*
*நண்ணார் கிளைஅலற நாடு* (புறப்பொருள் வெண்பாமாலை 47)
இதனை விளக்கும் புறநானூற்று இலக்கியப் பாடல்கள் மூன்று. 

* பகைவர் ஊரைச் சுடும் விளக்கொளியில் அந்நாட்டு மக்கள் அழும் ஒலியைக் கேட்க விரும்புபவன் கரிகாலன்.
* பகன்றையும் பாகலும் படர்ந்த கரும்பு வயலில் தீ மூட்டினான் சோழன் இராசசூயம் வேட்ட பெருநற்கிள்ளி.
* நீர்த்திவலைகளைக் காய்ச்சிய இரும்பு உரிஞ்சிக்கொள்வது போல் கானப்பேரெயில் கோட்டையைக் கானப்பேரெயில் கடந்த உக்கிரப் பெருவழுதி கைப்பற்றிக்கொண்டான்.

மேலும் காண்க
------------

புறநானூறு, துறைவிளக்கம்

குறிப்பு
--------

1. ↑  இராமசுப்பிரமணியன், வ. த. 2009. பக். 80, 81
2. ↑  புறநானூறு 7, 16, 21
3. ↑  புறநானூறு 7
4. ↑  புறநானூறு 16
5. ↑  புறநானூறு 21

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**வசந்தி முசும்தார்** (ஆங்கிலம்: Vasanti Muzumdar; தேவநாகரி: वासंती मुझुमदार) (1939-2003) என்பவர் இந்தியாவின் மகாராட்டிராவைச் சேர்ந்த மராத்தி எழுத்தாளர் ஆவார்.

இளமையும் கல்வியும்
------------------

வசந்தி 1939ஆம் ஆண்டு மகாராட்டிராவின் காரத்தில் பிறந்தார். இவர் புனே பல்கலைக்கழகத்தில் இளங்கலைப் பட்டம் பெற புனேவில் உள்ள பெர்க்குசன் கல்லூரியில் படித்தார். திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முதுகலைப் பட்டம் பெற்றார்.

கிரந்தலி
--------

மகாராட்டிராவில் பல்வேறு வழிகளில் புத்தகங்களை வெளியிடுவதையும் அறிவைப் பரப்புவதையும் இலக்காகக் கொண்ட *கிரந்தலி* (ग्रंताली) நிறுவனத்தை நிறுவுவதில் முசும்தார் முக்கிய பங்கு வகித்தார்.

இலக்கியப் பணி
-------------

### கவிதைத் தொகுப்புகள்

* சஹேலா ரே (सहेला रे)
* சனேஹி (सनेही)

### கட்டுரைத் தொகுப்புகள்

வசந்தி முசும்தார், நதிகதி (नदीकाठी) மற்றும் ஜலால் (झळाळ) என இரு கட்டுரைத் தொகுதிகளை வெளியிட்டுள்ளார்.

விருதுகளும் கௌரவங்களும்
-----------------------

முசும்தாரின் படைப்புகள் தமானி புரசுகார் (தமானி விருது), சானே குருஜி புரசுகார் (சானேகுருஜி புரசுகார்), பஹினபாய் சௌதாரி புரசுகார் (बहिनदारी पुरस्कार), மகாராட்டிரா மாநில இலக்கிய விருதுகள் உள்ளிட்ட சில விருதுகளைப் பெற்றன.

மேற்கோள்கள்
-----------

1. ↑
2. ↑
3. ↑
மெட்ராஸ் ஜிம்கானா விடுதி,1905
**மெட்ராஸ் ஜிம்கானா விடுதி** (*Madras Gymkhana Club*) விளையாட்டுத்துறை, சமூக மற்றும் கலாச்சார நடவடிக்கைகளை ஊக்குவிப்பதற்காக 1884ஆம் ஆண்டில் இந்தியாவின் சென்னையில் நிறுவப்பட்ட ஒரு நிறுவனம் ஆகும். இந்தியாவின் இரண்டு 18-துளை கொண்ட குழிப்பந்தாட்ட மைதானம் ஒன்றை சொந்தமாக நடத்துகிறது. ஆசியாவில் உள்ள பழமையான *கோல்ப்* மைதானங்களில் இதுவும் ஒன்றாகும். 2009 ஆம் ஆண்டில், தமிழ்நாட்டின் ஆளுநராக இருந்த *சுர்ஜித்சிங் பர்னா*லா, சென்னை ஜிம்கானா விடுதியின் 125ஆவது ஆண்டை நினைவுகூறும் வகையில், *த க்ளோரி இயர்ஸ்* என்ற புத்தகத்தை வெளியிட்டார்.

வரலாறு
------

1884 ஆம் ஆண்டு ஏப்ரல் மாதத்தில், புகழ்பெற்ற காலனித்துவ ஆளுநரின் தேர்ந்தெடுக்கப்பட்ட குழு, ஜிம்கானா விடுதியை நிறுவியது. பிறகு, *பிரிகேடியர் ஜென்ரல் ஜான்சன்* என்பவர் விடுதியின் குறிக்கோள்கள் மற்றும் விதிகள உருவாக்கி அதற்கு "ஜிம்கானா" என்ற பெயரிட்டார். 

விடுதியின் ஆரம்ப கால உறுப்பினர்களாக, காவல் படையைச் சேர்ந்தவர்கள், பிரித்தானிய நிர்வாகிகள் மற்றும் இந்திய உயர்குடி மக்கள் ஆகியோருக்காக ஒதுக்கப்பட்டது. வெம்ஹ்கடகிரியின் ராஜா திறந்தவெளி மைதானத்தில் ஒரு கூடாரம் அமைத்து போலோ என்ற விளையாட்டை விளையாட ஒரு மேடையை நன்கொடையாக வழங்கினார்.

தற்போது இங்கு போலோ, சீட்டாட்டம், ரக்பி, டென்னிசு, கோல்ப், துப்பாக்கி சுடுதல் போன்ற விளையாட்டுகள் இந்த விடுதியின் உறுப்பினர்களால் ஆர்வத்துடன் விளையாடப்படுகிறது. மேலும், தென்னிந்திய அரசர்கள் ஜிம்கானா விடுதிக்காக கட்டிடங்கள், பில்லியர்ட்ஸ் மேஜைகள் மற்றும் போலோ விளையாட்டுக்கு தாராளமாக நன்கொடைகளை வழங்கியுள்ளனர்.

விடுதி
------

14 அறைகள் கொண்ட இந்த விடுதியில் -3 சொகுசு அறைகள், 6 சாதாரண அறைகள் மற்றும் 6 பெரிய அறைகள் உள்ளன. உள்நாட்டு மற்றும் சர்வதேச அளவில் இணைக்கப்பட்ட விடுதிகளின் உறுப்பினர்களுக்காக விடுதி அறைகள் வழங்கப்படுகிறது. அனைத்து அறைகளும் குளிரூட்டப்பட்டவை.[]

மெட்ராஸ் ஜிம்கானா விடுதி நீச்சல் குளம்

மற்ற வசதிகள்
------------

இவ்விடுதியில் ஒரு விளையாட்டுப் பொருட்கள் கடை, முடித்திருத்தகம், அழகு நிலையம், பனிக்கூல் நிலையம் மற்றும் நன்கு பராமரிக்கப்படும் புத்தகம் மற்றும் டிவிடி நூலகம் ஆகியவை அமைந்துள்ளது.

வெளி இணைப்புகள்
---------------

* அதிகாரப்பூர்வ வலைத்தளம்

குறிப்புகள்
-----------

1. ↑  Staff reporter (6 September 2009). "Book records Gymkhana Club’s glorious years". *The Hindu*. Archived from the original on 14 மே 2014.. பார்த்த நாள்: 2 August 2012.
2. ↑  ALLADI JAGANNATHAySA^RI, b.a. & L.T.. *A FAMILY HISTORY OF VENKATAGIRI RAJAS*. .
3. ↑  "ஜிம்கானா கிளப்". *தி இந்து*.
மல்லியம்மன் துர்கம்

**மல்லியம்மன் துர்கம்** (Malli Amman Durgham) என்பது மேற்குத் தொடர்ச்சி மலையில், ஈரோடு மாவட்டம், சத்தியமங்கலம் வட்டம், கடம்பூர் வனப் பகுதியில் அமைந்துள்ள ஒரு சிறு கிராமம். இந்த ஊருக்குக் கெம்ப நாயக்கன் பாளையம் முதல் கடம்பூர் சாலையில் இரண்டாவது மைல் என்னும் இடத்திலிருந்து சுமார் 7 கிலோ மீட்டர் தூரம் செங்குத்தான மலைகளில் கால்நடையாக ஏறிச் செல்ல வேண்டும் அல்லது கல்கடம்பூர் சென்று சுமார் 10 கிலோ மீட்டர் சாய்வான மலைகளிலும் ஏறிச் செல்ல வேண்டும். இங்கு சுமார் மொத்தம் 110 வீடுகளும், 75 குடும்பங்களும் இங்கு உள்ளன.

வரலாறு
------

இந்தக் கிராமம் கடந்த இரு நூற்றாண்டுகளாக இருந்ததற்கான ஆதாரங்கள் நிறையவே உள்ளன. இங்கு பிரித்தானியர்கள் கொடுத்த துப்பாக்கி உரிமமும், நிலப்பட்டாக்களும் கூட இங்குள்ள மக்களிடம் உள்ளன.

### இதன் அண்மையிலுள்ள ஊர்கள்

கெம்ப நாயக்கன் பாளையம்

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-02-16 அன்று பார்க்கப்பட்டது.

வெளி இணைப்புகள்
---------------

* விக்கிமேப்பியாவில் மல்லியம்மன் துர்கம் அமைவிடம்
**இந்திய மரபுடமை நிலையம்** (INDIAN HERITAGE CENTRE) என்பது சிங்கப்பூரில் தமிழர்கள் பெருவாரியாக வாழும் குட்டி இந்தியா பகுதியில் அமைக்கப்பட்டுள்ள நான்கு மாடிகளுடன் கூடிய கட்டடம் ஆகும். 3090 சதுர மீட்டர் பரப்பளவில் 368 அரிய பழம்பொருள்களைக் கொண்ட அருங்காட்சியகத்தைச் சிங்கப்பூரின் பிரதம அமைச்சர் லீ சியன் லூங் 2015 மே மாதம் 7 ஆம் நாள் அன்று திறந்து வைத்தார்.

சிறப்பு அம்சங்கள்
-----------------

இந்தியர்கள் மற்றும் தென்கிழக்கு ஆசியர்களின் வரலாறு, நாகரிகம், பண்பாடு பற்றியும் சிங்கப்பூர் வளர்ச்சிக்கு அவர்கள் வழங்கிய பங்களிப்பு பற்றியும் ஒலி ஒளிக் காட்சிகள் வாயிலாகவும் விளக்கப்பட்டுள்ளன. மூன்றாவது தளத்திலும் நாலாவது தளத்திலும் இந்தியர்கள் கையாண்ட அரிய பழம்பொருள்கள் வைக்கப்பட்டுள்ளன. சிங்கப்பூரிலும் மலாயாவிலும் இந்தியர்கள் மற்றும் தென்னாசிய மக்கள் வாழ்ந்த நிலைமைகள், சிங்கப்பூரைக் கட்டமைத்த வரலாறு, இந்து இசுலாம் புத்தம் கிறித்தவம் எனப் பல்வேறு இனக் குடிமக்கள் சிங்கப்பூரில் வந்து குடியேறி ஒற்றுமையாக அமைதியாக வாழும் நிலையைச் சித்தரிக்கும் அருங்காட்சியகமாக அமைக்கப்பட்டுள்ளது.

தமிழக நகரத்தாரின் வீட்டு வாசல்கால்கள், இந்தோனேசியாவிலிருந்து கொண்டுவரப்பட்ட புத்தரின் உருவத்தலை, தென்னிந்தியர்கள் பயன்படுத்திய காசுமாலை, வகை வகையான தாலிகள், சவகர்லால் நேரு, இந்திரா காந்தி, சுபாசு சந்திர போசு போன்றோர் சிங்கப்பூருக்கு வந்தபோது பிடித்த நிழற்படங்கள் பெரியார் ஈ. வெ. இராமசாமி, லீ குவான் யூ, கோ. சாரங்கபாணி, சி. இராசரத்தினம் போன்றோரின் நிழற்படங்கள் வைக்கப்பட்டுள்ளன.

சிங்கப்பூரின் தேசிய மரபுடமை வாரியம் இந்த அருங்காட்சியகத்தைக் கட்டியது மட்டுமல்லாமல் பராமரித்தும் வருகிறது.

சான்றாவணம்
----------

வெளியிணைப்புகள்
---------------

* உத்தியோகபூர்வ வலைத்தளம் - (தமிழில்)
**ஜியார்ஜ் கேலார்ட் சிம்ப்சன்** (George Gaylord Simpson 16 சூன் 1902–6 அக்டொபர் 1984) அமெரிக்காவைச் சேர்ந்த தொல்லுயிர் ஆராய்ச்சியாளர். கூர்தலறக் கொள்கையை வளர்த்தெடுப்பதிலும் மேம்படுத்துவதிலும் இவருடைய பங்களிப்புகள் குறிப்பிடத்தக்கவை என மதிக்கப்படுகின்றன. அழிந்து போன உயிரினங்கள் மற்றும் கண்டம் விட்டுக் கண்டம் குடியேறும் விலங்கினங்கள் பற்றியும் ஆய்ந்து எழுதியுள்ளார்.[1]

வாழ்க்கைக் குறிப்புகள்
----------------------

சிம்ப்சன் 1926 இல் யேல் பல்கலைக்கழகத்தில் படித்துப் பாலுட்டி விலங்குகளின் கூர்தலற வளர்ச்சியைப் பற்றி ஆய்வு செய்து முனைவர் பட்டம் பெற்றார். பின்னர் கொலம்பியா பல்கலைக்கழகத்தில் விலங்கியல் பேராசிரியராக இருந்தார். 1945 முதல் 1959 வரை அமெரிக்கன் இயற்கை வரலாற்று அருங்காட்சியகத்தில் தொல்லுயிர் பிரிவின் காப்பாளராக இருந்தார். 1959 முதல் 1970 வரை ஆர்வர்டு பல்கலைக்கழக ஒப்பீட்டு விலங்குகள் அருங்காட்சியகத்தின் காப்பாளராக இருந்தார். 1982 இல் ஓய்வு பெறும் வரை அரிசோனா பல்கலைக் கழகத்தில் புவிஅறிவியல் பேராசிரியராக இருந்தார்.

மேற்கோள்
--------



1. ↑  Simpson G.G. 1940. Mammals and land bridges. *Journal of the Washington Academy of Sciences* **30**: 137 – 163. See Charles H. Smith's website for full text:
**ஹரி கிருஷ்ண கோனார்** (ஆகத்து 5 , 1915 - சூலை 23, 1974 ) ,இந்திய மாநிலமான மேற்கு வங்காளத்தை சேர்ந்த அரசியல்வாதி ஆவார். இந்திய பொதுவுடமைக் கட்சி (மார்க்சிஸ்ட்) கட்சியை சேர்ந்த இவர் , அம்மாநிலத்தில் நிலச்சீர்திருத்தத்தை வடிவமைத்த சிற்பியாக கருதப்படுகிறார் .

பிறப்பு , ஆரம்ப வாழ்க்கை
------------------------

ஆகத்து 5 , 1915 தேதி மேற்குவங்க மாநிலம், பர்துவான் மாவட்டம் கமர்காரியா எனும் கிராமத்தில் சரத் சந்திர கோனார் – சத்யபால் தேவி தம்பதியருக்கு மகனாகப் பிறந்தார் .ஒன்பதாம் வகுப்பு படித்துக் கொண்டிருந்த போதே இந்திய விடுதலைப் போராட்டத்தில் எழுச்சிமிக்க இயக்கங்களில் ஒன்றான ஒத்துழையாமை இயக்கத்தில் பங்கெடுத்தக் குற்றத்திற்காக ஆறு மாதம் சிறை தண்டனை பெற்றார்.விடுதலையாகி தொடர்ந்து நாட்டு விடுதலைப் போராட்டத்திலும், இவருடைய புரட்சிகரமான அரசியல் பணி காரணமாகவும் ஆங்கிலேய அரசால் அந்தமான் சிறையில் அடைக்கப்பட்டார். அந்த கொடுஞ் சிறையிலிருந்து 1938ம் ஆண்டு விடுதலையான பின்னர் , அவர் இந்திய பொதுவுடமைக் கட்சியில் தன்னை இணைத்துக் கொண்டு குறிப்பாக பர்துவான் மாவட்டத்தில் விவசாயிகளை அணிதிரட்டுவதில் ஈடுபடுத்திக் கொண்டார்.

அரசியல் வாழ்க்கை
----------------

கல்னா தொகுதியில் இருந்து 1957, 1962, 1967, 1969 and 1971ஆம் ஆண்டுகளில் சட்ட மன்ற உறுப்பினராக தேர்ந்தெடுக்கப்பட்டார். மேற்கு வங்க மாநிலத்தில் 1967ல் முதல் ஐக்கிய முன்னணி அரசு பதவியேற்றது. இதில் நிலம் மற்றும் நிலவருவாய்த்துறை அமைச்சராக அவர் பொறுப்பேற்றார். அகில இந்திய விவசாயிகள் சங்கத்தின் மாநாடு 1969ம் ஆண்டு மதுரையில் நடைபெற்றபோது அகில இந்திய பொதுச்செயலாளராக தேர்ந்தெடுக்கப்பட்டு மரணம் வரை அப்பொறுப்பில் பணியாற்றினார்.

### நிலச்சீர்திருத்தங்கள்

அவர் அமைச்சராக இருந்த காலத்தில்

1. அரசுக்கு சொந்தமான தரிசு நிலங்களை நிலமற்றோருக்கு விநியோகிப்பது.
2. உபரி நிலங்களை கைப்பற்றி விநியோகித்தது.
3. பினாமி நிலங்களை கண்டறிந்து நிலமற்றோருக்கு உரிமையாக்கியது
4. குத்தகை விவசாயிகளின் சாகுபடி உரிமையைப் பாதுகாத்தது
5. சொந்தமாக வீட்டுமனை இல்லாத குடும்பங்களுக்கு வீட்டுமனை வழங்கியது.

இவையே பிற்காலத்தில் இடது முன்னணி அரசின் அடிநாதமாக அமைந்தன .

இறப்பு
------

1974ம் ஆண்டு சூலை 23 அன்று புற்று நோய்க்கு பலியானார் .

மேற்கோள்கள்
-----------

1. ↑  Sansad Bangla Charitbhidhan, p. 622, ISBN 81-85626-65-0
2. ↑  "Statistical Reports of Assembly Elections". *General Election Results and Statistics*. Election Commission of India. 2010-10-05 அன்று மூலம் பரணிடப்பட்டது. 2010-11-12 அன்று பார்க்கப்பட்டது.
3. 1 2  பெ.சண்முகம். "நிலச்சீர்திருத்தத்தை வடிவமைத்த சிற்பி-தோழர் ஹரி கிருஷ்ண கோனார்". மார்க்சிஸ்ட். 2020-11-30 அன்று மூலம் பரணிடப்பட்டது. 26 சூலை 2014 அன்று பார்க்கப்பட்டது.
4. ↑  "The story of a pretender". The Statesman, 9 February 2010. 2010-11-12 அன்று பார்க்கப்பட்டது.
இருபது வார மாந்தக் கருக்குழவியின் முப்பருமானப் புறவொலி வரைவியல் படம்
**முப்பருமான புறவொலி வரைவியல்** *(3D ultrasound)* என்பது மருத்துவப் புறவொலி நுட்பம் ஆகும். இம்முறை கருக்குழவி, இதயம், மலக்குடல் குறுக்குநிலை, குருதிக்குழல் ஆய்வுகளுக்குப் பயன்படுகிறது. இது பருமனைக் கணக்கிடும் புறவொலித் தகவல்கள் எடுக்கும் முறைக்கு வழங்குகிறது. நேரத்தைப் பொறுத்து தொடர்ந்து பருமன்சார் தகவல்களை எடுக்கும் முறைக்கு வெளிசார்ந்த மூன்று பருமானங்களோடு நான்காவது பருமானமாகக் காலத்தையும் கொள்வதால் நாற்பருமானப் புறவொலி வரைவியல் எனப் பெயரிடப்படுகிறது.

இடர்கள்
-------

பயன்பாடுகள்
-----------

### மகப்பேற்றியல்

### இதய மருத்துவம்

### அறுவைக்கான வழிகாட்டுதல்

### குருதிக்குழல் படிமமாக்கம்

### களப் புலன்மரக்கடிப்பு

மேற்கோள்கள்
-----------

வெளி இணைப்புகள்
---------------

* The History of Ultrasounds (including 3D ultrasounds)
* The Endowment for Human Development provides numerous 4D ultrasounds that can be viewed online.
* Scans uncover secrets of the womb BBC News
* About the discovery of medical ultrasonography
* Learn how to perform 3D/4d Ultrasounds
[*தொடர்பிழந்த இணைப்பு*]
* Safety Concerns பரணிடப்பட்டது 2020-05-13 at the வந்தவழி இயந்திரம் Details a number of health concerns over this unregulated practice
* 3D Ultrasound Clinic and Education Facility பரணிடப்பட்டது 2018-03-17 at the வந்தவழி இயந்திரம் A 3D Ultrasound clinic in Sacramento, CA that specializes in performing 3D ultrasound and training sonographers.
**இராஜீவ் ரஞ்சன் சிங்** (Rajiv Ranjan Singh) என்ற **லாலன் சிங்** (Lalan Singh) (பிறப்பு 24 சனவரி 1955) எனப்வர் ஒரு இந்திய அரசியல்வாதியும் முன்னாள் மக்களவை உறுப்பினரும் ஆவார். இவர் இந்திய அரசின் 17வது மக்களவைக்கு ஐக்கிய ஜனதா தளம் கட்சியின் சார்பாக முங்கேர் மக்களவைத் தொகுதியில் போட்டியிட்டுத் தேர்ந்தெடுக்கப்பட்டார். இவர் ஐக்கிய ஜனதா தளம் கட்சிியன் தேசிய கட்சித் தலைவர் ஆவார். இவர் முன்னதாக அதே கட்சியின் மாநில அலகின் தலைவராகவும் இருந்தார்.

இவர் இந்தியாவின் பதினைந்தாவது மக்களவைக்கான 2014 இந்தியப் பாராளுமன்றத் தேர்தலில் தோல்வியுற்ற பின்னர் 2014 ஆம் ஆண்டு சூன் மாதம் பீகார் சட்டமன்ற உறுப்பினராத் தேர்வு செய்யப்பட்டார்.

தனிப்பட்ட வாழ்க்கை
------------------

இவர் பீகாரில் பூமிகார் குடும்பத்தில் சுவாலா பிரசாத் சிங் மற்றும் கௌசல்யா தேவி ஆயியோருக்கு 1955 ஆம் ஆண்டு சனவரி 24 ஆம் நாள் மகனாகப் பிறந்தார்.  இவர் பகல்பூர் பல்கலைக்கழகத்தின் கீழ் உள்ள டி. என். பி. கல்லூரியில் இளங்கலைப் பட்டத்தை முடித்தார். 1974 ஆம் ஆண்டில் இவர் கல்லூரி மாணவர்கள் சங்கத்தின் பொதுச்செயலாளராக இருந்தார். ஜெயபிரகாஷ் நாராயண் அவர்களால் நடத்தப்பட்ட பல்வேறு இயக்கங்களில் பங்கு பெற்றார்.

சிங் ரேணு தேவி என்பவரை மணந்தார். இவர்களுக்கு ஒரு மகளும் உண்டு.

மேற்கோள்கள்
-----------

1. ↑  "Lalan Singh elected as JD-U national president to dent into BJP votebank".
2. 1 2  "Current Lok Sabha Members Biographical Sketch". 13 May 2006. 13 May 2006 அன்று மூலம் பரணிடப்பட்டது. 3 July 2019 அன்று பார்க்கப்பட்டது.
**ஜோதிர்லதா கிரிஜா** தமிழக எழுத்தாளர். ஏராளமான சிறுகதைகள், புதினங்கள், குறும்புதினங்கள், கட்டுரைகள், நாடகங்கள், வசன கவிதைகள் எனப் பலதும் எழுதியுள்ளார்.

தமிழ்நாடு, திண்டுக்கல் மாவட்டம், வத்தலக்குண்டு என்ற ஊரில் 1935 ஆம் ஆண்டில் பிறந்தார். தந்தை ஒரு பள்ளி ஆசிரியர். பள்ளிப் பருவத்தில் குழந்தை எழுத்தாளராக அறிமுகம் ஆனார். இவரது முதல் சிறுகதை 1950 ஆம் ஆண்டில் "ஜிங்லி" என்ற பத்திரிகையில் ரா. கி. ரங்கராஜன் அவர்களால் அறிமுகம் செய்யப்பட்டது. தொடர்ந்து கல்கண்டு, கண்ணன், பூஞ்சோலை ஆகிய இதழ்களில் இவரது ஆக்கங்கள் வெளிவந்தன. 1968 இல் ஆனந்த விகடனில் எழுதிய கலப்பு மணம் பற்றிய *அரியும் சிவனும் ஒண்ணு* என்ற சர்ச்சைக்குரிய குறும்புதினம் வாயிலாக பெரியோர்க்கான எழுத்தாளராக அறியப்பட்டார். தபால், தந்தி இலாகாவில் பணியாற்றி ஓய்வு பெற்றவர்.

‘நம் நாடு’ எனும் சிறுவர் புதினம் உக்ரைனிய மொழியில் மொழிபெயர்க்கப்பட்டு 1987 இல் மாஸ்கோவில் நடந்த இந்தியக் கலைவிழாவில் வெளியிடப்பெற்றது.

1975 இல் ஃபெமினாவில் ஆங்கிலத்தில் எழுத ஆரம்பித்தார். இவரது ஆக்கங்கள் டாக்டர் கிருஷ்ண ஸ்ரீநிவாஸ் நடத்தும் POET இதழில் தொடர்களாக வந்துள்ளன. விம்ன்ஸ் எரா, தி இந்து, துக்ளக், மற்றும் இணையத்தில் திண்ணையிலும் எழுதியுள்ளார்.

பரிசுகளும் விருதுகளும்
----------------------

* தினமணி கதிர் நாவல் போட்டியில் பரிசு
* கல்கி பொன்விழா வரலாற்று நாவல் போட்டியில் பரிசு
* லிலி தேவசிகாமணி அறக்கட்டளையின் சிறுகதைத் தொகுதிக்கான பரிசு
* அமுதசுரபி நாவல் போட்டி
* ராஜா சர் அண்ணாமலைச் செட்டியார் விருது
* திருப்பூர் கலை இலக்கியப் பேரவையின் சமுதாய நாவல் பரிசு
* தமிழக அரசின் மிகச் சிறந்த நாவலுக்கான பரிசு
* மன்னார்குடி, செங்கமலத் தாயார் கல்வி அறக்கட்டளை மகளிர் கல்லூரி என்ற சமூக அமைப்பு இவரை "2012 க்கான சிறந்த பன்முக எழுத்தாளராகத் தேர்ந்தெடுத்து பரிசும், விருதும் அளித்தது.
* கம்பன் கழகத்தின் சிவசங்கரி விருது

மேற்கோள்கள்
-----------

1. 1 2 3 4  "ஜோதிர்லதா கிரிஜா". *அரவிந்த்*. தென்றல். மே 2015. 6 சூலை 2015 அன்று பார்க்கப்பட்டது.
2. 1 2  "மணிக்கொடி". திண்ணை. 5 சூலை 2015. 6 சூலை 2015 அன்று பார்க்கப்பட்டது.